
ОБЩИНСКИ СЪВЕТ - КИРКОВО


НАРЕДБА 
ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКО ИМУЩЕСТВО В ОБЩИНА КИРКОВО 


В сила от 12.12.2008 г.
Приета на заседание на Общински съвет – Кирково с решение №169, протокол №20/12.12.2008г., изм. и доп. с Решение №420 от Протокол №43/11.08.2010г. на ОбС-Кирково, изм. и доп. с Решение №592 от Протокол №56/09.09.2011г.на ОбС Кирково, изм. и доп. с Решение № 119 от Протокол №9/25.07.2012г. на ОбС Кирково и доп. с Решение №170 от Протокол №14/29.01.02013г., изм. и доп. с Решение №427 от Протокол №41/21.10.2014г. на ОбС Кирково, изм. и доп. с Решение №258 от Протокол №28/24.08.2017г.на ОбС Кирковор, изм. и доп.  с Решение №288 от Протокол №31 /19.12.2017год., изм. с решение №231/21.12.2017г. по Административно дело №277 на Административния съд-Кърджали, изм. с решение №315 от Протокол №32 /26.01.2018 год на ОбС Кирково, изм. с решение №300/23.10.2018г. по Административно дело №294/2018г на Административния съд-Кърджали)  изм. и доп. с Решение  №31 от Протокол №4 /06.02.2020г., изм. и доп. с решение №200/16.06.2025г. на ОбС-Кирково.    

с. Кирково
декември, 2008 г.

ОБЩИ РАЗПОРЕДБИ
Чл.1 (допълнение с Решение №170 от Протокол №14/29.01.2013г.) С тази  наредба се определя  редът за придобиване, управление  и разпореждане с имоти и вещи, собственост на общината. С наредбата се определят и правомощията на кмета на общината, на кметовете на кметства и на кметските наместници, в съответствие с разпоредбите на Закона за общинската собственост  и на специалните закони,  освен когато е приложим Законът за публично-частното партньорство. 
Чл.2. Наредбата не се прилага за:
1. общински имоти, предмет на разпореждане по Закона за приватизация и следприватизационен контрол;
2. общинско имущество, включено в капитала на търговски дружества;
3. (изменение с Решение № 592 от Протокол №56/09.09.2011г.на ОбС Кирково) Предоставяне на концесии върху обекти – публична и частна общинска собственост.
4. отдаване под наем и продажба на общинските жилища.
Чл.3 (1) Общинската собственост се управлява в интерес на населението в общината и в изпълнение на мандатната Стратегия за управление на общинската собственост и на Общинския план за развитие, под общото ръководство и контрол на общинския съвет.
(2) (отменена с Решение № 592 от Протокол №56/09.09.2011г.на ОбС Кирково)
(3) Общинската собственост се използва съобразно предназначението й и за нуждите, за които е предоставена.
Чл.4 (1) (допълнение с Решение №170 от Протокол №14/29.01.2013г.) За изпълнение на целите, принципите и приоритетите на мандатната Стратегия, общинският съвет ежегодно, преди приемането на годишния бюджет на общината, по предложение на кмета на общината приема Програма, която е в съответствие с раздела за общински публично-частни партньорства от програмата за реализация на общинския план за развитие и съдържа 
а) прогноза за очакваните приходи и необходимите разходи, свързани с придобиването, управлението и разпореждането на общинската собственост;
б) (допълнение с Решение №170 от Протокол №14/29.01.2013г.) описание на имотите, които се предвижда да бъдат отдадени под наем, да бъдат предложени за продажба, за внасяне в капитала на търговски дружества с общинско имущество, за учредяване на ограничени вещни права, за публично-частно партньорство или за предоставяне на концесия
в) описание на имотите, които общината има намерение да предложи за замяна;
г) описание на имотите, които общината има намерение да придобие и способите за тяхното придобиване;
д) конкретни мерки за подобряване на организацията на работата по управлението на общинската собственост, в това число и на публичния достъп на местната общност до информацията за изпълнението на годишната програма.
 е) ( нова с Решение №592 от Протокол №56/09.09.2011г.на ОбС Кирково) обектите, за изграждането на които е необходимо отчуждаване на частни имоти;
 ж) ( нова с Решение №592 от Протокол №56/09.09.2011г.на ОбС Кирково) обектите от първостепенно значение;
(2) Най-малко един път в годината, кметът на общината съставя и предоставя на общинския съвет отчет за изпълнението на Програмата по предходната алинея, за състоянието на общинската собственост и за резултатите от нейното управление по видове и категории обекти. 
(3) Кметът на общината предоставя проектите за стратегия и програма    за публично обсъждане от местната общност, като оповестява датата на обсъждането най-малко 1 месец предварително в местните средства за масово уведомяване. Публичното обсъждане се провежда по ред, определен от общинския съвет. За постъпилите предложения се съставя протокол, който се прилага като неразделна част на проектите за стратегия и програма при внасянето му от кмета на общината за разглеждане от общинския съвет.
(4) Приетите проекти и промените в тях се обявяват по същия ред, в 14 дневен срок от приемането .
Чл.5 (1) Общинската собственост е публична и частна.
(2) (Изменение с Решение № 258 от Протокол №28/24.08.2017г.на ОбС Кирково) Промяна в предназначението на обектите на общинската собственост от публична в частна, се извършва с решение на общинския съвет, взето с мнозинство две трети от общия брой на съветниците.
(3) Определянето на имоти и вещи за публична общинска собственост се извършва с решение на общинския съвет, взето с мнозинство – повече от половината от общия брой на съветниците.
(4) Предложенията по предходните алинеи се правят в писмена форма от (лицата, които имат право да внасят проекти за решения в общинския съвет) и съдържат: 
1. вида и местонахождението на недвижимия имот, акт за общинска собственост,  
2. мотиви, обосноваващи  предложението,  
3. скица от действащия подробен устройствен план,  
(5) В общи или подробни устройствени планове или техни изменения, може да се предвижда промяна на публична общинска собственост в частна общинска собственост след решение на общинския съвет.
(6) Промяна в предназначението на общинските имоти, което не води до промяна в характера на собствеността от публична в частна, се извършва с
решение на общинския съвет, взето с обикновено мнозинство.
Чл.6 (1) Въз основа на съставените актове за общинска собственост се съставят актови книги, които са общодостъпни и всяко лице може да получи справка по тях, срещу заплащане на такса за услугата. 
(2) В случаите, когато исканата справка не представлява фактическа трудност и не се налага издаването на служебно удостоверение, информацията може да бъде и устна. В случаите на отказ да бъде регистрирано или незабавно
удовлетворено искането, лицето може да подаде писмено заявление.
(3) В случаите, когато се налага справка по досието към акта за общинска собственост или  се  иска  писмено удостоверение  за  наличието  на  определени документи или обстоятелства, лицето подава писмено заявление за справка.
(4) (изм. с решение №119/25.07.2012г.на ОбС Кирково.) В 2 - седмичен срок от датата на подаване на заявлението по ал. 3 отдел „Общинска собственост, търговия, селско и горско стопанство” издава служебно   удостоверение, копие от искания документ или мотивиран отказ.
(5) (изм. с решение №119/25.07.2012г..на ОбС Кирково) Ако в срока по ал.4 отдел „Общинска собственост, търговия, селско и горско стопанство” не представи исканата справка се счита, че е налице мълчалив отказ .
Чл.7 (1) В общината се създават и поддържат следните публични регистри:
1/ главен регистър за публичната общинска собственост, в който са включени всички съставени актове за публична общинска собственост;
2/ главен регистър за частната общинска собственост, в който са включени всички съставени актове за частна общинска  собственост;
3/ регистър за разпоредителните сделки с имоти, общинска собственост, в който се вписват данни за: 
1. решението на общинския съвет за разпореждане с общински имоти; данните по АОС, видовете на разпоредителните сделки; 
2. пазарната оценка, данъчната оценка, оценката, определена от общинския съвет и крайната цена на сделката; 
3. начинът на разпореждане, насрещната страна на сделката и други данни, определени в конкретното решение на общинския съвет за дадена разпоредителна сделка.
(2) създаването, поддържането в актуалност и предоставянето на услуги от регистрите, както и включването им в компютърни автоматизирани системи, се извършва под общото ръководство и контрола на кмета на общината, в съответствие с наредбите на МРРБ и на МП.
Глава втора
ПРИДОБИВАНЕ НА ИМОТИ И ВЕЩИ
Чл.8 (1) Общината придобива възмездно или безвъзмездно право на собственост и други ограничени вещни права:
1. по силата на закон;
2. чрез безвъзмездно преотстъпване от държавата;
3. чрез закупуване на недвижими имоти и движими вещи със средства от общинския бюджет;
4. чрез замяна на имоти и вещи - общинска собственост, с имоти и вещи на държавата, както и на други физически и юридически лица;
5. чрез извършване на доброволна или съдебна делба;
6. чрез дарение или завещание в полза на общината;
7. чрез изграждане на обекти върху общинска земя или върху терени, където в полза на общината е учредено право на строеж, на надстрояване или на пристрояване;
8. чрез принудително отчуждаване на недвижими имоти - частна собственост за общинска нужда;
9. чрез учредяване в полза на общината на ограничени вещни права по силата на правна сделка, разрешена от закона;
10. чрез наследяване по силата на чл.11 от Закона за наследството /ЗН/;
11. с позоваване на придобивна давност в полза на общината;
12. чрез придобиване на имоти и вещи, изградени с доброволен труд и парични средства на населението на общината.
(2) Имуществото останало след ликвидация на търговско дружество, на което общината е била едноличен собственик на капитала, преминава в собственост на общината. 
Чл.9 (1) Дарения и завещания се приемат от кмета на общината при условията на чл.61, ал.2 от Закона за наследството.
(2) Кметът на общината или упълномощено от него длъжностно лице съставя и води публичен регистър за всички дарения. Регистърът съдържа номер по ред, номер на договор, стойност на дарението, условие /срок и номер на писмото, с което дарителят е информиран за изпълнението на волята му съгласно договора. След писмено съгласие на дарителя в регистъра може да се впише неговото име/ фирма.
(3) Дарения не се приемат от лице, които участва в обявени от общинската администрация търгове или конкурси или са в процедура по предоставяне на услуги или права от страна на общината в негова полза.
(4) Когато дарението е безвъзмездно предоставяне на услуги, чрез
изпълнение на строителни и монтажни работи, поддръжка, ремонт или разрушаване на сгради, почистване, озеленяване и други благоустройствени дейности, кметът на общината приема дарението с писмен договор и   констативен протокол за извършената услуга. Стойността на дарението се удостоверява с финансово счетоводни отчетни документи, включително за стойността на вложените материали и труд, които се прилагат към договора за дарение.
Чл.10 Кметът на общината, в рамките на предвидените по бюджета средства, сключва договори за доставка на машини, съоръжения, технологично оборудване, транспортни средства и други дълготрайни активи, след провеждане на процедурите по ЗОП и подзаконовите актове за обществените поръчки.
Чл.11 (1) Вещите, необходими за административните и стопанските нужди на общината, се закупуват от кмета или упълномощени от него длъжностни лица.
(2) Вещите, необходими за административните и стопанските нужди на звената, работещи на самостоятелна бюджетна сметка, се закупуват от ръководителя на звеното.
Чл.12 При изтичане на давностния срок по чл. 67, ал. 1 от Закона за собствеността и при нереализиране на отстъпеното право на строеж върху общинска земя, кметът на общината определя комисия, която да установи, че няма започнало фактическо строителство в парцела, въз основа на одобрени архитектурни проекти, издадени разрешения за строеж и протокол за строителна линия и ниво, след което предприема действия за разваляне на договора и за възстановяване на владението на общината.
Глава трета
УПРАВЛЕНИЕ НА ИМОТИ, ПУБЛИЧНА ОБЩИНСКА СОБСТВЕНОСТ
Чл.13 (1) Управлението на  имотите публична общинска собственост,    предназначени  за осъществяване  на функциите на общинския съвет и на общинската администрация се осъществява от Кмета на общината.
 (2) Публичната общинска собственост, предназначена за осъществяване на функциите на кметството се управлява от кмета на съответното кметство.
(3) Публичната общинска собственост, предназначена за осъществяване
функциите на общинската администрация в населените места, които не са кметства се управлява от кметския наместник на съответното населено място.
(4) Кметът на общината, кметовете на кметства и кметските наместници упражняват контрол по управлението на имотите по чл.3, ал.2, т.2 и т.3 от ЗОС по местонахождението им.
(5) Поддържането и ремонтите на имотите и вещите - публична общинска собственост, се извършва от лицата, които ги управляват в рамките на предвидените за това бюджетни разходи, които се определят с ежегодния бюджет на общината.
Чл.14 (1) Имоти и вещи – публична общинска собственост, които не са необходими за нуждите на органите на общината или на юридическите лица и звена на общинска бюджетна издръжка могат да се предоставят след решение на общински съвет от кмета на общината за безвъзмездно управление на други юридически лица на бюджетна издръжка или на техни териториални структури.
 (2) Ръководителите на юридическите лица по ал.1, осъществяват управлението на публичната общинска собственост от свое име, за своя сметка и на своя отговорност в рамките на действащата нормативна уредба.
Чл.15 (1) (Изменение и допълнение с Решение № 592 от Протокол №56/09.09.2011г.на ОбС Кирково) Свободни имоти или части от имоти – публична общинска собственост, могат да се отдават под наем за срок до 10 години след решение на общинския съвет.
(2) Отдаването под наем на имотите по предходната алинея се осъществява след провеждане на публичен търг или публично оповестен конкурс.
(3) Въз основа на резултатите от търга или  конкурса по ал.2, кметът на
общината издава заповед и сключва договор за наем.
(4) ( доп. с Решение №119/25.07.2012г.на ОбС Кирково, отм. с решение №300/23.10.2018г. по Административно дело №294/2018г на Административния съд-Кърджали) Срокът на договорите за отдаване под наем на нежилищни недвижими имоти – частна и публична общинска собственост, независимо от реда на тяхното отдаване, с решение на Общинския съвет срокът на наемния договор може да бъде удължен за срок до 10 години, когато:
	1.наемателят е подал писмена молба до кмета на общината, в срок най-малко един месец преди изтичането на срока на Договора;
2. наемателят е поел задължение с наемния договор и е извършил основен ремонт на имота със съгласие на общината, или: 
3. със съгласието на общината е извършена промяна на предназначението на имота, за осъществяване на дейност с не по-малко от 3 работни места;
4. наемателят няма задължения към общината за не внесени наеми, такси и данъци;
5. наемателят е лице, изправно по други правоотношения с общината; 
С решението за удължаване срока на договори за наем Общинският съвет определя и размера на наемната цена за всеки конкретен случай. 
(5) (доп. с Решение №119/25.07.2012г..на ОбС Кирково)  Извършените строителни дейности по ал.4, т.1 и т.2 се приемат с констативен протокол от комисия, назначена със заповед на кмета на общината. В състава на комисията се включват специалисти от отделите общинска собственост, търговия, селско и горско стопанство и териториално развитие и инфраструктура. Стойността на инвестираните средства се доказва с надлежни документи, които са неразделна част от констативния протокол на комисията и са за сметка на наемателя.  
Чл.16 (отменен и допълнен с Протокол №32/26.01.2018 г. на ОбС- Кирково и добива следния вид) Общинските недвижими имоти, предоставени за управление на общинските училища, детски градини и центрове за подкрепа на личностно развитие, са публична общинска собственост.
(2) От датата на влизане в сила на акта за обявяване на държавно училище за общинско имотите – публична държавна собственост, предоставени на училището преди обявяването му за общинско, преминават в собственост на общината, на територията на която се намират имотите, и стават публична общинска собственост, а вещите – държавна собственост, стават собственост на общината, финансираща училището.
(3) Имотите и вещите по ал.2 се предоставят за управление на училището, което ги е управлявало до обявяването му за общинско, и се ползват само за целите на образователния процес, без да променят предназначението си.
(4) Когато седалището на училището, управляващо имотите по ал.2, е извън територията на общината, която ги придобива, след влизане в сила на акта за обявяване на училището за общинско общината приобретател предоставя имотите за управление на финансирани от нея училища. 
(5) Придобитите възмездно от общинските училища, детски градини и центрове за подкрепа за личностно развитие недвижими имоти и движими вещи са със статут на частна общинска собственост.
(6) Придобитите безвъзмездно от общинските училища, детски градини и центрове за подкрепа за личностно развитие недвижими имоти и движими вещи, както имотите и вещите, собствеността върху които им е възстановена, са собственост на училището, детската градина или центъра.
(7) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, се използват за образователни, здравни, социални или хуманитарни дейности по реда на Закона за общинската собственост и подзаконовите актове по прилагането му.
(8) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, за които няма обществена потребност за ползването им за дейностите по ал.7, могат да се ползват и за други дейности при едновременно изпълнение на следните условия :
1. в срок от две години не е идентифицирана обществена потребност от използването им за образователни, здравни, социални или хуманитарни дейности;
2. налице е положително становище на министъра на образованието и науката, изготвено въз основа на оценка на образователните потребности на общината;
3. населеното място е с население под 5 хиляди души;
(9) Когато са изпълнени условията на ал.8, имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, за които няма обществена потребност за ползването им за дейностите по ал.7, могат да се отдават под наем чрез публично оповестен търг/конкурс след решение на Общинския съвет.
(10) Кметът на общината издава заповед, с която утвърждава условията и критериите на публично оповестения търг/конкурс.
(11) Въз основа на резултатите от търга или конкурса кметът на общината издава заповед и сключва договор за наем.
Глава четвърта
УПРАВЛЕНИЕ И ОТДАВАНЕ ПОД НАЕМ НА ИМОТИ - ЧАСТНА ОБЩИНСКА СОБСТВЕНОСТ
Чл.17 (1) Кметът на общината организира, ръководи и контролира управлението на имоти - частна общинска собственост и безстопанствените имоти на територията на общината.
(2) Ръководителите на юридическите лица и на звената на общинска бюджетна издръжка, осъществяват управлението на имотите - частна общинска собственост, предоставени им безвъзмездно за осъществяване на техните функции.
Чл.18 (1) (Изменение и допълнение с Решение № 592 от Протокол №56/09.09.2011г., изм. с  Решение №170 от Протокол №14/29.01.2013г.на ОбС Кирково ) Отдаването под наем на свободни нежилищни имоти  - частна общинска собственост, които не са необходими за нуждите на органите на общината или на юридически лица на издръжка на бюджета се извършва от кмета на общината след провеждане на публичен търг или публично оповестен конкурс, освен ако в закон е предвидено предоставянето под наем да се извършва без търг или конкурс или е определен друг ред. 
(2) Въз основа на резултатите от търга или конкурса, кметът на общината или упълномощен от него заместник - кмет сключва договор, чийто срок не може да бъде по-дълъг от 10 години.
Чл.19 (1) Отдаването под наем на общински терени за поставяне на павилиони за търговска дейност, по схема одобрена от главния архитект на общината, се извършва след търг или конкурс, който се провежда при условията на Глава осма.
(2) Въз основа на резултатите от търга или конкурса, кметът на общината или упълномощен от него заместник - кмет сключва договор, чиито срок не може да бъде по-дълъг от 10 години.
Чл.20 Първоначалната наемна цена при провеждане на търг или конкурс за отдаване под наем на имоти се определя в Тарифа приета от ОбС.
Чл.21 (1) (Изменение и допълнение с Решение № 592 от Протокол №56/09.09.2011г.на ОбС Кирково ) С решение на общинския съвет свободни нежилищни имоти – частна общинска собственост могат да се отдават под наем без търг или конкурс за здравни, образователни и социални дейности за задоволяване на съответните нужди на населението, както и на юридически лица с нестопанска цел, осъществяващи дейност в обществена полза.
(2) Кметът на общината сключва договор за наем при условия  определени с
решението от общинския съвет по ал. 1.
(3)  Срокът за наемните правоотношения по ал. 1 не може да бъде по-дълъг от 10 години.
Чл.22 (Променен и допълнен с решение  №31 от Протокол №4/06.02.2020г.) (1). Със заповед на кмета на общината се предоставят помещения за безвъзмездно ползване – частна общинска собственост на общинските ръководства на политическите партии, отговарящи на условията, предвидени в Закона за политическите партии.
(2) Исканията за предоставяне на помещения по ал.1 се отправят до кмета на община Кирково.
(3) При наличие на помещения кметът на общината издава заповед за безвъзмездно ползване въз основа на която се сключва договор със срок до края на мандата на съответното Народно събрание.
(4) Политическите партии, на които са предоставени помещения, заплащат експлоатационни разходи, ако има такива.
(5)  Предоставените помещения на политическите партии не могат да се пренаемат, да се преотстъпват за ползване, както и да се ползват за стопанска дейност. Такива помещения могат да се ползват съвместно по договор с трети лица само за цели, пряко свързани с дейността на партията.
(6) Правоотношенията с политическите партии се прекратяват поради не плащане на експлоатационните разходи за повече от три месеца или при нарушение на забраната по ал.5.
Чл.23 Поземлени имоти - частна общинска собственост, необходими като терени за временно използване, за спомагателни и допълнителни площадки, комуникации и други, свързани с изграждането, ремонта и поддържането на обекти на техническата инфраструктура, могат да се отдават под наем за срока на ремонтно-строителните дейности на търговски дружества с решение на общинския съвет. 
Чл.24 (1) Исканията по чл.чл. 21, 22 и 23 се подават чрез деловодството на общината и се проучват от длъжностни лица, определени от кмета на общината в едномесечен срок от постъпването им.
(2) Проектите за решения се подготвят от кмета и се внасят за разглеждане в общинския съвет с мотивирани доклади. 
(3) Въз основа на решението на общинския съвет се сключва договор за наем от кмета на общината или от упълномощено от него длъжностно лице.  Наемната цена е по тарифа, приета с решение на общинския съвет.
Чл.25 (1) Със заповед на кмета на общината без търг или конкурс се предоставят помещения - частна общинска собственост под наем на общинските  ръководства на синдикалните организации .
(2) Исканията по ал.1 се подават чрез деловодството на общината, като към тях се прилага препис от документа за регистрация на общинската структура на съответната национално представена синдикална организация по смисъла на КТ.
(3) Договорите по предходната алинея се сключват за срок от 1 година.
Наемната цена  е по тарифа , приета с решение на общинския съвет.
Чл.26 Общинският съвет приема Тарифа, с която определя наемната цена на 1 кв.м. за помещенията отдавани на юридически лица с нестопанска цел, осъществяващи дейност в обществена полза, на общинските ръководства на синдикалните организации.
Чл.27 (1) Общината владее и управлява безстопанствените имоти на своята територия.
(2) (изм. с решение №119/25.07.2012г. на ОбС Кирково) В десетдневен срок от постъпване на сигнал в общинската администрация за наличие на  безстопанствен имот по предложение на отдел „Общинска собственост, търговия, селско и горско стопанство” кметът на общината назначава комисия за установяване на безстопанствения имот.
(3) (изм. с решение №119/25.07.2012г. на ОбС Кирково) В състава на комисията се включват юрист, представител на отдел „Общинска собственост, търговия, селско и горско стопанство” и представител на отдел "ТРИ". Комисията съставя констативен протокол за наличието на имота и за неговото състояние.
(4) Кметът на общината издава заповед за завземане на имота. Заповедта съдържа мерки, които трябва да се проведат за привеждането му в състояние да бъде използван по предназначение.
(3) Завладеният безстопанствен имот се управлява, съобразно реда за управление на съответния вид имот, частна общинска собственост, указан в тази наредба или в наредбата по чл.45а от Закона за общинската собственост.
Чл. 28 Наемните отношения се прекратяват по реда и при условията на чл.15 от Закона за общинската собственост, ЗЗД и  други основания, предвидени в съответствие с чл.15,ал.1,т.8 от ЗОС, в настоящата  наредба или в наемния договор.
Глава пета
ВЕЩИ
Чл.29 (1) Вещите - общинска собственост се управляват в интерес на населението в общината и с грижата на добър стопанин.
(2) Общото ръководство и контрол по управлението на вещите - общинска собственост се осъществява от кмета на общината.
Чл.30 Вещите - частна общинска собственост, се предоставят безвъзмездно за управление на юридически лица и звена на общинска бюджетна издръжка със заповед на кмета на общината, след решение на общинския съвет.
Чл.31 (1) Вещите - частна общинска собственост, се предоставят безвъзмездно за ползване на юридически лица и звена на общинска бюджетна издръжка със заповед на кмета на общината.
(2) Вещите с балансова стойност над 1 000,00 лв. „от 511,29 €  се предоставят по реда на ал.1 след решение на общинския съвет.
(3) Кметът на общината внася в общинския съвет проект на решение заедно със становище с приложени към него мотивирано искане на заинтересуваното лице или организация; удостоверение, че то е на общинска бюджетна издръжка; списък на вещите - частна общинска собственост, с техните индивидуализиращи белези; количество и общата им балансова стойност.
Чл.32 (1) Вещите - частна общинска собственост извън тези по чл.чл. 30 и 31 се предоставят под наем от кмета на общината след провеждане на публично оповестен търг или публично оповестен  конкурс по реда на Глава осма.
(2) Възмездно право на ползване върху вещи се предоставя от кмета на
общината със заповед и договор.
(3) Безвъзмездно право на ползване върху вещи се предоставя от кмета на
общината на юридически лица и звена на бюджетна издръжка.
Глава шеста
ОБЩИНСКИ АТЕЛИЕТА И ГАРАЖИ
Чл.33 (1) Общинският съвет, по предложение на кмета на общината утвърждава списък на общинските ателиета и гаражи, предназначени за:
1. отдаване под наем за задоволяване на лични нужди;
2. продажба на лица, настанени в тях по административен ред;
3. продажба чрез търг или конкурс.
(2) Общинският съвет по предложение на кмета на общината през текущата година извършва промени в списъка по ал.1.
(3) Списъкът по ал.1 е публичен.
Чл.34 (1) Право на настаняване в общинско ателие има гражданин с постоянно местоживеене на територията на общината, който отговаря на следните условия :
1. да е хабилитиран научен работник или да упражнява творческа професия в
областта на изкуството или културата;
2. да не притежава собствено ателие;
(2) Желаещите да наемат ателие, подават молба до кмета на общината,
придружена от всички необходими документи, удостоверяващи правата им по ал.1
(3) (изм. с решение №119/25.07.2012г.на ОбС Кирково) Молбите се картотекират в отдел „Общинска собственост, търговия, селско и горско стопанство”.
Чл.35 (1) Кметът на общината назначава комисия в състав от 3 до 5 члена, за разглеждане на молбите на лицата по чл.34, ал.2 и определя критериите за класиране на кандидатите.
(2) Комисията по ал.1 разглежда в едномесечен срок подадените молби и съставя протокол. При наличие на подходящи свободни помещения предлага на кмета на общината да издаде заповед за настаняване.
(3) Въз основа на заповедта кметът на общината или упълномощен от него заместник - кмет сключва договор за наем. 
Чл.36 (1) Право да кандидатства за покупка на ателие има наемател, настанен най-малко една година преди подаване на молбата за закупуване.
(2) Молбата по ал.1 се подава чрез кмета на общината до общинския съвет.
Чл.37 (1) Право на настаняване в общински гараж има гражданин с постоянно местоживеене на територията на общината, който отговаря на следните условия:
1. да не притежава собствен гараж;
(2) Определянето на наематели на гаражи - общинска собственост се извършва в следната поредност:
1. на лица с увреждания - собственици или наематели на общинско жилище в
сградата, в която са построени гаражите, при условие че притежават моторно превозно средство и не притежават гараж в същото населено място;
2. на други наематели на общински жилища в сградата или собственици,
придобили общинско жилище в същата сграда, при условие че притежават моторно превозно средство, и не притежават гараж на територията на общината;
3. ако след предоставянето на гаражи на лицата по т.т. 1 и 2 останат свободни
гаражи, в тях се настаняват и други лица, които притежават моторно превозно средство и не притежават гараж на територията на общината, чрез търг или конкурс.
Чл.38 (1) Желаещите да наемат гараж, подават молба до кмета на общината, придружена от всички необходими документи, удостоверяващи правата им по чл.37. 
(2) (изм. с решение №119/25.07.2012г.на ОбС Кирково) Молбите се разглеждат в отдел „Общинска собственост, търговия, селско и горско стопанство”. 
Чл.39 (1) Комисията по чл.35 ал.1 разглежда в едномесечен срок подадените молби и съставя протокол като спазва поредността на чл.37, ал.2, т.т.1,2. При наличие на свободни гаражи предлага на кмета на общината да издаде заповед за настаняване.
(2) Въз основа на заповедта по ал.1, кметът на общината или упълномощен от него заместник - кмет сключва договор за наем.
Чл.40 (1) Право да кандидатства за покупка на гараж има наемател, настанен най-малко една година преди подаване на молбата за закупуване.
(2) Молбата по ал.1 се подава чрез кмета на общината до общинския съвет.
Чл.41 Гаражите по чл.37, ал.2, т.З се продават с решение на общинския съвет по реда за продажба на имоти - частна общинска собственост, регламентирани със ЗОС и с настоящата наредба.
Чл.42 (Отменен  с Решение № 592 от Протокол №56/09.09.2011г.на ОбС Кирково)
Глава седма
РАЗПОРЕЖДАНЕ С ИМОТИ И ВЕЩИ - ОБЩИНСКА СОБСТВЕНОСТ
Чл.43 (1) Разпореждането с недвижими имоти - частна общинска собственост се осъществява чрез:
1. продажба на имоти или на идеални части от тях;
2. замяна; 
3. учредяване право на строеж, надстрояване и пристрояване - възмездно или безвъзмездно;
4. учредяване на вещно право на ползване - възмездно или безвъзмездно;
5. апортиране на собственост и вещни права в капитала на търговски дружества;
6. делба;
7. премахване на сгради, постройки и съоръжения.
8. дарение на юридически лица на бюджетна издръжка;
9. сделки по чл. 15, ал. 3 и чл. 17, ал. 3 от Закона за устройство на територията;
10. по силата на закон.
(2) ( Изменение и допълнение с Решение № 592 от Протокол №56/09.09.2011г. на ОбС Кирково ) Замяната по ал.1 се допуска само при:
1.за изпълнение на задължения, произтичащи от международен договор;
2.между общината и друга община или между общината и държавата;
3.в други случаи – при условия и по ред, определен в закон.
(3) (изменение с Решение №427/21.10.2014г. на ОбС Кирково) При разпоредителна сделка с общински недвижим имот, физическите и юридическите лица заплащат на общината освен продажната цена на имота и следните суми:
1.(отменен с решение №231/21.12.2017г. по Административно дело №277 на Административния съд-Кърджали) режийни разноски в размер на 2 %, изчислени върху:
· стойността на имота, предмет на продажба,  съответно на ограничено вещно право, което се учредява;
· по-голямата стойност на имота при замяна;
· стойността на реалния дял на имота който се получава при делба.
· в случаите на безвъзмездни сделки.
2. 3% данък съгласно чл.47, ал.2 от ЗМДТ върху по-голямата стойност – данъчна оценка или продажната цена.
(4) В капитала на търговски дружества могат да се апортират само
нежилищни имоти - частна общинска собственост или вещни права върху тях, след решение на общинския съвет. Оценката на имотите по ал. 1, т.5 се извършва по реда на чл. 72, ал. 2 от Търговския закон.
(5) (Нова алинея с Решение № 592 от Протокол №56/09.09.2011г.на ОбС Кирково) Разпоредителните действия по ал.1 се извършват само с имоти, актовете за които са вписани по съответния ред в службата по вписванията.
Чл.44 (1) Разпореждането с вещи - частна общинска собственост се осъществява чрез:
1. продажба;
2. замяна;
 (2)  (Изменение и допълнение с Решение № 592 от Протокол №56/09.09.2011г.на ОбС Кирково)  Продажбата на вещи, които не са необходими за дейността на общината, се осъществява чрез публичен търг с тайно или явно наддаване.
(3) Замяна на вещи се извършва с договор, сключен от кмета на общината по реда и условията на Закона за задълженията и договорите.
Раздел І

ПРОДАЖБА НА НЕЖИЛИЩНИ ИМОТИ - ЧАСТНА ОБЩИНСКА СОБСТВЕНОСТ
Чл.45 (1) Продажбата на нежилищни имоти - частна общинска собственост, се извършва в съответствие с предвижданията в годишната Програма по чл.4 от тази наредба, след решение на общинския съвет, от кмета на общината, чрез търг или конкурс.
(2) Въз основа на резултатите от проведения търг или конкурс, кметът на общината издава заповед и сключва договор.
Чл.46  (1) Физически и юридически лица, притежаващи собственост върху законно построена сграда, изградена върху земя - частна общинска собственост, могат да придобият право на собственост върху земята без търг или конкурс, като подадат молба до кмета на общината.  
 (2) Към молбата по ал. 1 заинтересуваните лица по ал. 1 прилагат :
1. документ за собственост върху построената сграда (договор за отстъпване на вещно право на строеж върху общинска земя)
2. скица на имота с обяснителна записка, че сградата е построена  в съответствие със строителните правила и норми и договора за отстъпено право на строеж с общината;
3. удостоверение за актуално състояние на юридическото лице;
4. удостоверение за наследници, ако е необходимо.
(3) При необходимост може да се изискват и допълнителни документи, удостоверяващи факти и обстоятелства, които са от значение за продажбата.
Чл.47 Кметът на общината издава заповед и сключва договор за продажба на земята по пазарна оценка, изготвена от независим лицензиран оценител и утвърдена от общинския съвет. 
Чл.48 (1) Продажбата на имот – частна общинска собственост  се извършва без търг или конкурс след решение на общинския съвет , когато сделката е между общината и държавата, или между общината и друга община/и или когато лицата, на които може да се извърши продажба, са определени в закон.
(2) Исканията по предходната алинея се подават чрез деловодството на общината и се проучват от длъжностни лица, определени от кмета на общината в едномесечен срок от постъпването им.
(3) Проектите за решения се подготвят от кмета и се внасят за разглеждане в общинския съвет с мотивирани доклади 
(4) Въз основа на решението на общинския съвет кметът на общината издава заповед и  сключва договор .
Чл.49 (1) Предварителният и окончателният договор по чл. 15, ал. 5 и чл. 17, ал. 5 от Закона за устройство на територията, се сключват по пазарни цени от кмета на общината.
(2) Предварителният договор по ал. 1 се сключва след решение на общинския съвет.
(3) Предварителният договор по ал. 1 съдържа цената на частта на имота - общинска собственост за създаване на урегулиран поземлен имот и се сключва на основа на проект за изменение на действащия подробен устройствен  план. В предварителният договор се вписват условията по ал. 4, ал. 5 и ал. 6.
(4) В случай, че изменението на подробния устройствен план не влезе в сила шест месеца след сключването на предварителния договор, се извършва нова оценка на частта на имота - общинска собственост за създаване на урегулирания поземлен имот, въз основа на която се сключва окончателния договор.
(5) В случай, че експертният съвет по чл. 5, ал. 4 от Закона за устройство на територията установи, че проектът по ал. 3 не може да бъде приет без изменения, прави служебно предложение до кмета на общината за изменение на
предварителния договор.
(6) Окончателният договор се сключва в срок от един месец след влизане в сила на изменението на подробния устройствен план. След изтичане на този срок, общината може да иска сключване на окончателен договор по съдебен ред, както и обезщетение в размер на законната лихва върху дължимите суми за периода на забава.
(7) Окончателният договор се вписва от съдията по вписванията по
местонахождението на имота.
Чл.50 (1) Продажба на недвижим имот - частна общинска собственост, може да се извърши без търг или конкурс, въз основа на предвиждания в годишната Програма по чл.4 от тази наредба, след решение на общинския съвет, по предложение на Българската агенция за инвестиции, на инвеститор, получил сертификат за инвестиция от първи клас.
(2) Продажбата по ал.1 се извършва по пазарна оценка, изготвена от независим лицензиран оценител. Въз основа на решението на общинския съвет кметът на общината сключва договор.
Чл.51 (1) Дарение на недвижим имот - частна общинска собственост, може да се извърши, в съответствие с предвижданията в годишната Програма по чл.4 от тази наредба, след решение на общинския съвет, по предложение на Българската агенция за инвестиции, на инвеститор, получил сертификат за инвестиция от първи клас.
(2) Дарение на недвижим имот - частна общинска собственост, може да се извърши след решение на общинския съвет, на държавата или на юридическо лице на държавна бюджетна издръжка.
(3) (Изм. с Решение № 258 от Протокол №28/24.08.2017г.на ОбС Кирково) Решението на общинския  съвет по  предходните алинеи се приема с мнозинство три четвърти от общия брой на съветниците. 
(4) Въз основа на решението по ал.3 кметът на общината сключва договор.
Чл.52 (1) Съсобствеността върху имоти между община и физически или юридически лица се прекратява чрез:
1. доброволна делба;
2. продажба на частта на общината;
3. изкупуване на частта на съсобственика/съсобствениците;
4. замяна на идеални части с друг равностоен имот;
(2) Доброволната делба се осъществява чрез:
1. даване или получаване в дял на реални части от имота;
2. получаване собствеността на целия имот от един от съсобствениците с
изплащане частите на останалите съсобственици в брой, когато имотът е реално неподелен.
(3) Съсобствеността върху имоти между община и физически или юридически лица, се прекратява по предложение на съсобствениците до кмета на общината или по инициатива на кмета на общината, с решение на общинския съвет.
Чл.53 (1)В тримесечен срок след решението на общинския съвет по предходния член кмета на общината издава заповед за прекратяване на съсобствеността. Заповедта се връчва на купувача срещу подпис.
(2) След плащане на цената и на дължимите данъци, такси и режийни разноски в посочения в заповедта по ал.1 срок, кметът на общината сключва договор за продажба.
(4) Когато плащането не се извърши в определения срок, кметът на общината може да отмени заповедта по ал. 1 и преписката се прекратява.
Чл.54 (1) В случаите на чл.37, ал.4 и ал.6, чл.38, ал.2 и чл.39, ал.З и ал.5 от Закона за общинската собственост, кметът на общината внася предложение в общинския съвет за предоставяне на съответните права.
(2) Лицата желаещи да придобият правата по чл.37, ал.4 и ал.6, чл.38, ал.2 и
чл.39, ал.З и ал.5 от Закона за общинската собственост подават молба до кмета на
общината.
(3) Кметът на общината определя задължителните документи, които трябва да придружават молбата по предходната алинея.
(4) Предложението по ал.1 трябва да съдържа данни за:
1. имотът за който ще се предоставя съответното право с неговите
характеристики, местонахождение, предназначение и фактическо   ползване на имота.
2. нуждите, за които ще се използва имота;
3. срока за който се предоставя съответното право.
(5) На основание решението на общинския съвет, кметът на общината издава заповед и сключва договор.
чл.54а (1) ( нов с  Решение №288 от Протокол №31/19.12.2017 г.) Право на строеж върху имоти  – частна общинска собственост се учредява след решение на Общинския съвет от кмета на общината, чрез публичен търг или публично оповестен  конкурс, по реда на глава осма от наредбата и съобразно предвижданията на влязъл в сила ПУП.
(2) Правото на строеж се учредява възмездно и безвъзмездно.
(3) С решението по ал.1 Общинският съвет може да разреши в условията на търга или конкурса да се предвиди заплащането на цената на правото на строеж или на част от нея да се извърши с предоставяне в собственост на общината на обекти в новопостроената сграда или на обекти в друга сграда, които са собственост на лицето, в полза на което е учредено правото на строеж, или то да изгради за своя сметка друг обект за нуждите на общината. В тези случаи условията на търга или конкурса се одобряват от Общински съвет. Стойността на обектите, предоставени в собственост на общината, не може да бъде по-малка от цената на правото на строеж или на съответната част от него.
чл.54б (1) ( нов с  Решение №288 от Протокол №31/19.12.2017 г.) Правото на строеж се учредява без търг или конкурс след решение на Общинския съвет, прието с мнозинство повече от половината от общия брой на съветниците на:
т. 1  юридически лица на бюджетна издръжка;
т. 2 религиозни институции, регистрирани съгласно Закона за вероизповеданията, или на техни местни поделения за обредни, молитвени или богослужебни домове за публични религиозни обреди и служби, за храмове и манастири;
т. 3  други лица, когато това е предвидено в закон.
(2) Исканията по ал.1 се депозират писмено до кмета на общината и съдържат наименование на предложителя, законовото основание, предназначение и срок за учредяване. 
(3) Въз основа на мотивираното искане  по ал.2 и след становище на гл. архитект за максимално допустимото застрояване за УПИ кмета на общината внася предложение за решение от Общинския съвет.
(4) Въз основа на решението на общинския съвет по ал.2 кметът на общината издава заповед и сключва договор за учредяване на правото на строеж. 
чл.54в (1) ( нов с  Решение №288 от Протокол №31/19.12.2017 г.)  Безвъзмездно право на строеж може да се учредява след решение на Общинския съвет, прието с мнозинство повече от половината от общия брой на общинските съветници на:
1. юридически лица на бюджетна издръжка;
2. религиозни институции, регистрирани съгласно Закона за вероизповеданията, или на техни местни поделения за обредни, молитвени или богослужебни домове за публични религиозни обреди и служби, за храмове и манастири;
 3. други лица, когато това е предвидено в закон.
(2) Исканията по ал.1 се депозират писмено до кмета на общината и съдържат наименование на предложителя, законовото основание, предназначение и срок за учредяване. 
(3) Въз основа на мотивираното искане  по ал.2 и след становище на гл. архитект за максимално допустимото застрояване на УПИ кмета на общината внася предложение за решение от общинския съвет.
(4) Въз основа на решението на общинския съвет по ал.2 кметът на общината издава заповед и сключва договор за учредяване на безвъзмездното право на строеж, след влязъл в сила ПУП.
чл.54г (нов с  Решение №288 от Протокол №31/19.12.2017 г.) Безвъзмездно право на строеж, извън случаите на чл.54в може да се учредява след решение на Общинския съвет, прието с мнозинство две трети от общия брой на общинските съветници.
чл.54д (нов с  Решение №288 от Протокол №31/19.12.2017 г.) (1) Право на надстрояване и/или на пристрояване на сграда  - частна общинска собственост, или на сграда, построена върху имот - частна общинска собственост се учредява след решение на общинския съвет чрез публично оповестен търг или публично оповестен конкурс по реда на глава осма от наредбата и в съответствие с предвижданията на влязъл в сила ПУП.
(2) Право на надстрояване и/или на пристрояване на сграда построена върху имот – частна общинска собственост, се учредява от кмета общината без търг или конкурс на собственика на сградата, както и на собственици на жилища в сгради – етажна собственост, или на техни сдружения по пазарни цени, определени от оценители на имоти и одобрени от Общинския съвет.
(3) Искането за право на пристрояване и/или надстрояване по ал.1 се депозира писмено до кмета на общината и съдържа име на предложителя,  протокол от общо събрание на собствениците в случаи на съсобственост, нуждите, за които ще се използва имота и копие от влязъл в сила ПУП или предложение за изменението му.
(4) Правото на надстрояване и/или пристрояване по ал.1 се учредява по пазарни  цени, определени от оценители на имоти.
(5) Искането за право на пристрояване и/или надстрояване по ал.1 и ал.2 се депозира писмено до кмета на общината и съдържа  име на предложителя и намерения за предназначение на имота. 
чл.54е  (1) (нов с  Решение №288 от Протокол №31/19.12.2017 г.) При пристрояване или надстрояване на съществуваща нежилищна сграда или сграда със смесено предназначение с обособени в нея стопански обекти,  построена по силата на отстъпено право на строеж върху общинска земя, което не води до обособяването на самостоятелен обект, правото на пристрояване или надстрояване върху нежилищната сграда се учредява на собственика  на тази сграда, или на обособения обект, без търг или конкурс, по пазарни  цени, определени от оценители на имоти.
чл.54ж (1) (нов с  Решение №288 от Протокол №31/19.12.2017 г.) Безвъзмездно право на надстрояване и пристрояване може да се учредява след решение на Общинския съвет, прието с мнозинство повече от половината от общия брой на съветниците на:
1. юридически лица на бюджетна издръжка;
2. религиозни институции, регистрирани съгласно Закона за вероизповеданията, или на техни местни поделения за обредни, молитвени или богослужебни домове за публични религиозни обреди и служби, за храмове и манастири;
3. други лица, когато това е предвидено в закон.
(2)  Въз основа на решението по ал.1 кмета на общината издава заповед и сключва договор
Чл.55 (1)  (Изменение и допълнение с Решение № 592 от Протокол №56/09.09.2011г.на ОбС Кирково ) Разпоредителните сделки с имоти или вещни права върху имоти – общинска собственост, се извършват по пазарни цени, но не по-ниски от данъчните им оценки. Пазарните цени на имотите и на вещните права се определят от общински съвет въз основа на пазарни оценки, изготвени от  оценители, определени по реда на чл.22, ал.3 от ЗОС, освен ако в закон е предвидено друго. Началните цени при провеждане на търгове или конкурси за разпореждане с имоти или с вещни права върху имоти – общинска собственост, не могат да бъдат по ниски от цените, определени от общински съвет.
(2) Изготвянето на пазарна оценка се възлага от кмета на общината или определен от него заместник-кмет. Стойността на разходите, направени от общината за изготвяне на оценката се възстановяват по сметка на общината от физическото или юридическото лице, с което се сключва разпоредителната сделка.           
Раздел ІІ
УЧРЕДЯВАНЕ ПРАВО НА ПРЕМИНАВАНЕ
/приет с Решение №420, Протокол №43/11.08.2010г./
Чл. 55 «а» (1) ( нова с Решение №420 от Протокол №43/11.08.2010г. на ОбС-Кирково) Право на преминаване през имоти – общинска собственост се учредява без търг или конкурс от кмета на общината, срочно или безсрочно, за всеки конкретен случай.
(2) ( нова с Решение №420 от Протокол №43/11.08.2010г. на ОбС-Кирково) Правото на преминаване по ал.1 се учредява след писмено искане от приобретателя, което съдържа: наименование на предложителя, вид и местонахождение на имота и мотиви обосноваващи искането. Към искането се прилагат следните документи: копие от документ за собственост, скица на имота от действащия регулационен план с попълнен кадастър и / или кадастрална скица с идентификатор, или скица с ЕКАТТЕ за земеделски земи, геодезическо заснемане на имота от лицензирана фирма.
(3) ( нова с Решение №420 от Протокол №43/11.08.2010г. на ОбС-Кирково, изм. и доп. с Решение №200/16.06.2025 г. на Общински съвет-Кирково в сила от 01.01.2026 г.)  Заплащането на еднократно обезщетение в полза на Община Кирково на правото за изграждане или разширение на общи мрежи и съоръжения от техническата инфраструктура (енергийни, ВК, далекосъобщителни и други) се извършва по цени, както следва:
1. В границите на урбанизираните територии 
		1.1. До 30 метра дължина – 4 лева „2.05 €“ на линеен метър.
		1.2. От 30 метра до 100 метра – 200 лева + 3 лв. „102.26€ + 1.53 €“за всеки линеен метър над 30-я метър.
		1.3. Над 100 метра дължина – 500 лева + 2 лева „255.65€ + 1.02 €“ на всеки метър над 100-я метър;
2. Извън границите на урбанизираните територии 
		2.1. До 30 метра дължина – 2 лева „1.02 €“ на линеен метър.
		2.2. От 30 метра до 100 метра – 100 лева + 1,50 лв. „51.13 € + 0.77 €“ за всеки линеен метър над 30-я метър.
		2.3. Над 100 метра – 200 лева + 1 лев „102.26 € + 0.51 €“ на всеки метър над 100-я метър;
	При ширина на сервитута на мрежата до 1 м, цената да се счита за линеен метър, при ширина над 1 м. или при площно съоръжение-цената да се счита за квадратен метър.
(4) ( нова с Решение №420 от Протокол №43/11.08.2010г. на ОбС-Кирково) Въз основа на цените по ал.3, комисията по чл.210 от ЗУТ при Община Кирково, изчислява заплащането на правото за изграждане или разширение на общи мрежи и съоръжения от техническата инфраструктура (енергийни, ВК, далекосъобщителни и други), както и на правото на преминаване през чужди поземлени имоти по чл.192 от ЗУТ и правото на прокарване на отклонения от общите мрежи по чл.193 от ЗУТ.
Раздел ІІІ
ЗАМЯНА НА НЕДВИЖИМИ НЕЖИЛИЩНИ ИМОТИ – ЧАСТНА ОБЩИНСКА СОБСТВЕНОСТ
Чл. 56.(1) (Изменение и допълнение с Решение № 592 от Протокол №56/09.09.2011г.на ОбС Кирково ) Не може да се извършва замяна на имот – частна общинска собственост, на право на строеж върху имот – частна общинска собственост, или на учредено в полза на общината право на строеж с имот или с право на строеж – собственост на физически лица или на юридически лица, освен в случаите посочени в закона.
(2) (Изменение и допълнение с Решение № 592 от Протокол №56/09.09.2011г.на ОбС Кирково ) Замяна по ал.1 може да се извърши като е предвидена в годишната Програма по чл.4 от тази Наредба и ако отговаря поне на едно от посочените изисквания на чл.40, ал.2 от ЗОС за допустимост на замяната. 
(3) Кметът на общината отправя  писмено предложение за замяна до заинтересованите лица по предходната алинея. В предложението се посочват предлаганите за замяна имоти или вещни права. При постигане на съгласие, кметът подготвя мотивиран доклад и го внася за разглеждане в общинския съвет.
(4) За всяко направено предложение за замяна кметът изготвя обявление с необходимите данни за имота/ вещното право, което се публикува на интернет – страницата на общината и се поставя  на определено за целта място в сградата на общината, района или кметството, по местонахождението на общинския имот/ вещно право;
(5) (Изменение и допълнение с Решение № 592 от Протокол №56/09.09.2011г.на ОбС Кирково ) В 45-дневен срок след публикуването на обявлението, кметът внася мотивиран доклад до общинския съвет за предложената замяна.
Глава осма 
УСЛОВИЯ И РЕД ЗА ПРОВЕЖДАНЕ НА ПУБЛИЧНИ ТЪРГОВЕ И ПУБЛИЧНО ОПОВЕСТЕНИ КОНКУРСИ
Чл.57 С тази глава се уреждат условията и редът за провеждане на търгове и конкурси, съгласно Закона за общинската собственост.
Чл.58 По реда на тази глава се извършва отдаване под наем чрез публично оповестен търг или публично оповестен конкурс на:
1. имоти - частна общинска собственост, предназначени за стопански нужди;
2. вещи - частна общинска собственост: машини, съоръжения, оборудване,
транспортни средства и вещи за стопански и административни нужди;
3. земи от общинския поземлен фонд и земи в строителни граници;
4. (доп. с Решение №119/25.07.2012г.на ОбС Кирково) имоти или части от имоти – публична общинска собственост, предназначени за стопански нужди, които не подлежат на концесиониране.
Чл.59 По реда на тази глава се извършва продажба чрез търг или конкурс на:
1. нежилищни имоти - частна общинска собственост;
2. вещи - частна общинска собственост.
Чл.60 По реда на тази глава се извършва чрез търг или конкурс:
1. учредяване на право на строеж в случаите по чл.37, ал.1 от Закона за
общинската собственост;
2. учредяване право на надстрояване или пристрояване върху недвижим имот - частна общинска собственост по реда на чл.38 от Закона за общинската
собственост.
Чл.61 (1) Търгът се открива със заповед на кмета на общината, която съдържа:
1. описание на имота;
2. вида на търга - с тайно или явно наддаване;
3. начална цена;
4. начина на плащане и евентуални обезпечения;
5. датата, мястото и часа на провеждане на търга;
6. специални изисквания към участниците, когато това се налага от вида на
обекта;
7. размера на депозита;
8. други тръжни условия.
(2) (изменение с Решение №427/21.10.2014г. на ОбС Кирково) Със заповедта по ал.1 се утвърждават и тръжната документация, условията за оглед на обекта и
крайният срок за приемане на предложенията за участие.
(3) (изменение с Решение №427/21.10.2014г. на ОбС Кирково) За провеждането на търга  Кметът на Общината назначава комисия от три до пет члена в състав: председател, секретар и членове. В комисията се включват един правоспособен юрист, квалифицирани специалисти с практически опит в съответствие с предмета на сделката, и общински съветник. Комисията се назначава в деня на провеждане на търга.
(4) В заповедта за назначаване на комисията се определят и двама резервни
члена, както и възнаграждението на членовете на комисията.
(5) Определеният депозит не може да бъде по-малък от 40 на сто върху първоначално определената цена.
Чл.62 (1) (изменение с Решение №427/21.10.2014г. на ОбС Кирково) Въз основа на  утвърдената документация за търга се публикува обява на интернет страницата на общината и в един местен вестник. Обявата се поставя и на определени за целта места в сградата на Общината.
(2) (изменение с Решение №427/21.10.2014г. на ОбС Кирково) Обявата трябва да съдържа информация за предмета на търга или конкурса, началната месечна наемна цена при отдаване под наем на обектите по чл.58, както и началната продажна цена на обектите по чл.59, цената на тръжната/конкурсна документация, размера на депозита, датата и мястото на провеждане, адреса и телефона на организатора.
(3) (изменение с Решение №427/21.10.2014г. на ОбС Кирково) Търгът или конкурса се провежда не по-рано от 15 дни от публикуване на обявата по ал. 1.
Чл.63 (1) (изменение с Решение №427/21.10.2014г. на ОбС Кирково) Търгът може да се проведе само в случай, че са се явили най-малко:
1.трима от членове на комисията по чл.61, ал. 3;
2.един кандидат или е подадено  едно предложение за участие;
(2) (изменение с Решение №427/21.10.2014г. на ОбС Кирково) Когато тръжни документи са закупени и подадени от повече кандидати, а на търга с явно наддаване се яви само един кандидат, търгът се отлага с два часа и ако след този срок не се яви друг кандидат, явилият се обявява за спечелил по предложената от него  цена, ако не е по-ниска от обявената начална тръжна продажна или наемна цена, като внесеният депозит на неявилите се кандидати не се възстановява.
(3)  (нова ал. с Решение №427/21.10.2014г. на ОбС Кирково) Когато тръжни документи са закупени от един кандидат и на търга с явно наддаване се яви само един кандидат, търгът  се провежда и кандидата се счита за спечелил по предложената от него  цена, ако не е по-ниска от обявената начална  тръжна продажна или наемна цена.
(изменение с Решение №427/21.10.2014г. на ОбС Кирково):
ал.(3) става ал.(4): Когато на търга не се яви кандидат, той се обявява за не проведен и кмета на общината насрочва нов търг в едномесечен срок.
ал.(4)става ал.(5) Когато на търга, провеждан повторно в случая по предходната алинея, се яви само един кандидат, той се обявява за спечелил по предложената от него цена, която не може да бъде по-ниска от началната тръжна цена.
ал.(5)става ал.(6) В случай, че отсъстват повече от един член на комисията или
правоспособният юрист, търгът се отлага за същия час и място за следващия ден.
ал.(6)става ал.(7)В случаите, когато се отлага започнат вече търг, поради невъзможност за продължаването му, обявените до този момент за спечелили участници за отделни обекти от имуществото - предмет на търга, запазват правата си.
Чл.64 При възникване на обстоятелства, които правят невъзможно откриването на търга или неговото приключване, комисията съставя протокол, въз основа на който кмета на общината със заповед определя провеждането на нов търг.
Чл.65 При търг с явно наддаване, председателят на комисията обявява първоначалната цена, от която да започне наддаването, и определя стъпката на наддаване. Тя не може да бъде по-малка от 1 на сто и по-голяма от 10 на сто от началната цена.
Чл.66 Наддаването се извършва чрез гласно обявяване от участниците на последователни суми над началната цена, разграничени от председателя на комисията със звуков сигнал. Всяко увеличение трябва да бъде равно на наддавателната стъпка.
Чл.67 (1) Участниците обявяват високо и ясно предлаганите от тях суми. Обявената от участника сума го обвързва към комисията и другите участници в търга, без право на позоваване на грешка.
(2) Преди третото обявяване на последната оферта се прави предупреждение, че е последна, и ако няма други предложения, наддаването приключва със звуков сигнал от председателя, който обявява спечелилия търга и предложената окончателна цена и закрива търга.
Чл.68 В случай че участниците в търга след изрична покана от председателя не изявят желание да купят, включително и по първоначално определената цена, внесените от тях депозити не се връщат. Не се връща и депозитът на участник, който е определен за спечелил търга, но откаже да заплати предложената от него цена.
Чл.69 (изменение с Решение №427/21.10.2014г. на ОбС Кирково) В случай, че в резултат на декласиране на участник остане само един кандидат, търгът се провежда и кандидатът се обявява за спечелил по предложената от него цена, ако не е по-ниска от обявената начална тръжна цена.
Чл.70 (изменение с Решение №427/21.10.2014г. на ОбС Кирково) Търг с тайно наддаване се провежда чрез предварително подаване на писмени предложения от всеки участник в запечатан непрозрачен плик в деловодството на община Кирково, в срока посочен в тръжната документация. Присъствието на участниците в деня и часа на отваряне на предложенията не е задължително.
Чл.71.(изм.Решение №119/25.07.2012г.на ОбС Кирково) В деня на провеждането на търга, съответно преди отварянето на офертите и запознаване с редовността на подадените документи при продажба чрез търг или конкурс, членовете на комисията попълват декларация за липсата на конфликт на интереси в която декларират, че те и членовете на техните семейства нямат търговски, финансов или друг интерес от сключването на сделката и декларация за неразгласяване на информация за кандидатите и за броя на подадените предложения за участие в търга или конкурса.
Чл.72. ал.(1) - отменя се с Решение №427/21.10.2014г. на ОбС Кирково)  
Чл. 72 добива вида: (изменение с Решение №427/21.10.2014г. на ОбС Кирково):
ал.(2) става (1): В предложението, поставено в плика, кандидата вписва наименованието на обекта на търга, предлаганата цена (цифром и словом), името на участника или името на упълномощеното лице. В плика се прилага и оригиналното или нотариално заверено копие на документа, удостоверяващ представителната власт или пълномощното на представителя.
ал.(3) става (2): Всяко предложение, предоставено в незапечатан плик или което е съдържа данните по ал.1 и ал.2, е недействително.
Чл.73 (1) Председателят на комисията при отварянето на всеки плик проверява дали са спазени условията за участие в търга, обявява редовността на предложението и оповестява предложената цена.
(2) Предложенията се заверяват от членовете на комисията по търга и се
подреждат според размера на посочените суми.
(3) Редовно подадените оферти се класират според размера на предложената цена за обекта. В случай, че двама или повече кандидати са предложили еднаква най-висока цена, търгът завършва с явно наддаване между тях, като наддаването започва от предложената цена.
(4) Обстоятелствата по ал.1 и по чл.72, ал.1 се констатират с протокол на комисията, който се подписва от всичките й членове.
Чл.74. (изм. с решение №119/25.07.2012г.на ОбС Кирково)  Въз основа на резултата от търга, кметът на общината издава заповед, с която обявява спечелилия купувач или наемател, цената и условията на плащането. Спечелилият участник в търга заплаща разликата от внесения депозит за участие до достигнатата продажна цена на търга за имота. 
Чл.75. (изм. с решение №119/25.07.2012г.на ОбС Кирково)  Заповедта на кмета на общината по чл.74 се издава в 7-дневен срок от датата на провеждането на търга. Заповедта се връчва на заинтересованите лица и може да се обжалва по реда на  Административно - процесуален кодекс.
Чл.76 (1) След като заповедта за обявяване на купувача влезе в сила, писмено се уведомява купувача, че е длъжен да внесе цената, дължимите данъци, такси и режийни разноски в 14-дневен срок от датата на уведомяването.
(2) Ако купувачът не внесе цената в срока по ал. 1, приема се, че се е отказал да заплати предложената цена.
(3) В случая по ал.2 по преценка на кмета на общината за купувач се определя участникът, предложил следващата по размер цена, но не по-късно от 14 дни от изтичане  на срока по ал.1.
(4) Ако лицето по ал.3 не внесе цената в срока по ал.1, внесеният депозит се задържа и се насрочва нов търг.
(5) (доп. решение №119/25.07.2012г.на ОбС Кирково, изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Купувачът представя декларация за произхода на средствата за закупуване на имота/образец по чл. 4, ал.7 и по чл. 6, ал.5, т. 3 от Закона за мерките срещу изпирането на пари/. Декларацията се изисква за имоти на стойност над 30 хил. лв. „15338.76 €“.
Чл.77 (1) (изм.Решение №119/25.07.2012г.на ОбС Кирково) Въз основа на влязлата в сила заповед за определяне на купувач или наемател и документ за платена цена, представен от купувача, кмета на общината сключва договор за продажба или наем на имота в 7-дневен срок.
(2) Собствеността се прехвърля на купувача от датата на сключването на
договора.
(3) Имуществото, предмет на сделката, се предава с приемателно-
предавателен протокол от представителите на общината. Протоколът е неразделна
част от договора.
(4) (изм.Решение №119/25.07.2012г., изм. и доп. с Решение №427/21.10.2014г. на ОбС Кирково) Договора се вписва от съдията по вписванията по местонахождението на общинския имот и се извършва от купувача, който представя екземпляр от вписания договор в отдел „Общинска собственост, търговия, селско и горско стопанство” за отписване на имота и отбелязване на извършената промяна в актовите книги.
Чл.78 Внесените депозити на не спечелилите участници се освобождават след закриване на търга.
Чл.79 Конкурс се организира в случаите, когато освен размера на цената, се поставят специфични изисквания към предмета на сделката и сключването и изпълнението й са подчинени на определени условия.
Чл.80 (1) Кметът на общината назначава комисия, която разработва условията на конкурса .
(2) Примерни условия на конкурса могат да бъдат:
1. заплащане на определена цена;
2. запазване предназначението на обекта;
3. запазване или създаване на работни места;
4. извършване на инвестиции;
5. свързани с опазване или възстановяване на околната среда;
6. по начина и срока за прехвърляне на собствеността;
7. определяне на срок, през който приобретателят не може да се разпорежда
с обекта на конкурса;
8. специфични технологични, технически или естетически качества на
изпълнението или крайния строителен продукт;
9. други условия и изисквания към участниците, съобразно спецификата на
сделката.
(3) Кметът на общината утвърждава конкурсните книжа и определя приоритетните условия на конкурса.
Чл.81 (1) Конкурсът се открива със заповед на кмета на общината.
(2) Със заповедта по ал. 1 се утвърждават условията за оглед на обекта,
съставът на комисията по провеждането на конкурса и крайният срок за приемане на предложенията за участие.
(3) (изм. и доп. с Решение №427/21.10.2014г. на ОбС Кирково) Комисията по провеждането на конкурса се състои от три до пет члена в състав: председател, секретар и членове. В комисията се включват един правоспособен юрист, квалифицирани специалисти с практически опит в съответствие с предмета на сделката и общински съветник. Комисията по провеждането на конкурса се състои от 3 до 5 члена, като задължително в нейния състав се включват юрист, икономист и общински съветник.
(4) В заповедта за назначаване на комисията се определят и двама резервни
члена, както и възнаграждението на членовете на комисията.
Чл.82 (1) (изм. и доп. с Решение №427/21.10.2014г. на ОбС Кирково) Условията на конкурса и срока за подаване на предложенията се обявяват на интернет страницата на общината и в един местен вестник най-малко 15 дни преди крайния срок за подаване на предложенията за участие.  
(2) (изм. и доп. с Решение №427/21.10.2014г. на ОбС Кирково) Обявата се поставя и на определени за целта места в сградата на Общината.
Чл.83 Предложението на участниците в конкурса съдържа данните по чл.80, ал.2 и:
1. наименование на обекта на конкурса;
2. становище и разработки по отделните условия на конкурса;
3. проект за стопанско развитие на обекта;
4. насрещни предложения на участника, благоприятни за общината;
5. цена и условия за плащане.
Чл.84 Когато в срока постъпи предложение само от един кандидат, срокът за подаване на предложения за участие в конкурса може да се удължи до 30 дни със заповед на кмета на общината.
Чл.85 След изтичане на срока за приемане на предложения, конкурсната комисия ги разглежда и изготвя доклад до кмета на общината, в който оценява и подрежда представените предложения. Комисията класира на първо място участникът, чието предложение най-пълно удовлетворява конкурсните условия или е направил насрещни предложения, по-благоприятни от първоначалните условия.
Чл.86 Комисията не класира участник, ако установи непълнота на  представените документи и неспазване на изискванията, посочени в условията на конкурса.
Чл.87 Въз основа на доклада по чл.85, кметът на общината издава заповед, с която обявява спечелилия конкурса, цената и условията на плащането. Заповедта се връчва на всички участници по реда на  АПК.
Чл.88 След влизане в сила на заповедта по чл.87, кметът сключва договор със спечелилия участник в 7-дневен срок след представяне на документ за извършеното плащане.
Чл.89 (1) При не плащане на цената в определения срок спечелилият участник губи правото за сключване на сделка по предмета на конкурса, както и внесения депозит.
(2) В случая по ал. 1 за спечелил се определя участникът, класиран на второ място в доклада на комисията по преценка на кмета на общината.
(З) Ако лицето по ал. 2 не внесе цената в определения срок, се насрочва нов конкурс.
Глава девета
ОПАЗВАНЕ И ЗАЩИТА НА ОБЩИНСКАТА СОБСТВЕНОСТ
Чл.90 (1) Изземването на общински имоти, които се владеят и държат без правно основание и не се ползват по предназначение или необходимостта, от които е отпаднала се извършва със заповед на Кмета на Общината.
(2) Заповедта се издава въз основа на констативен акт. В акта се посочват данни за собствеността; физическото или юридическото лице, което владее или държи имота и основанието за това; писмото, с което Кмета на Общината е задължил лицето в определен срок доброволно да освободи имота и за неизпълнението на това задължение.
(3) Заповедта по ал.1 се изпълнява по административен ред със съдействието на органите на полицията.
Глава десета
АДМИНИСТРАТИВНО  НАКАЗАТЕЛНИ РАЗПОРЕДБИ
Чл.91 Лицата, които повреждат общински имоти, когато деянието не съставлява престъпление по Наказателния кодекс се наказват по тази Наредба, независимо от имуществената отговорност за причинените вреди.
Чл.92  (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.)  За нарушение на тази наредба се налага административно наказание – глоба в размер от 500,00 лв. до 2 000,00 лв. „от 255.65 € до 1022.58 €“., освен ако със закон не е предвиден по голям размер.
Чл.93 (изм. с решение №119/25.07.2012г. на ОбС Кирково) Актовете за установяване на нарушения се съставят от длъжностни лица, определени от Кмета на Общината и от длъжностните лица от отдел „Общинска собственост, търговия, селско и горско стопанство”.
Чл.94 За актовете, съставени от длъжностни лица на общинската администрация наказателните постановления се издават от Кмета на Общината. 
ПРЕХОДНИ  И  ЗАКЛЮЧИТЕЛНИ РАЗПОРЕДБИ
§ 1. Настоящата наредба се издава на основание чл.8, ал.2 от Закона за общинската собственост.
§ 2. Наредбата отменя приетата НРПУРОИ с Решение №191, Протокол №21 на ОбС - Кирково проведено на 18.02.2005г. изм. с Решение №332, Протокол №34/13.06.2006г. на ОбС-Кирково.
§ 3. Изпълнението на Наредбата се възлага на Кмета на Общината. 
§ 4. Наредбата е приета с Решение №169, Протокол №20/12.12.2008г. на ОбС - Кирково и влиза в сила от деня на приемането, изм. и доп. с Решение №420 от Протокол №43/11.08.2010г. на ОбС-Кирково, изм. и доп. с Решение №592 от Протокол №56/09.09.2011г.на ОбС Кирково, изм. и доп. с Решение № 119 от Протокол №9/25.07.2012г. на ОбС Кирково и доп. с Решение №170 от Протокол №14/29.01.02013г., изм.и доп. с Решение №427 от Протокол №41/21.10.2014г. на ОбС Кирково,изм.и доп. с Решение №258 от Протокол №28/24.08.2017г.на ОбС Кирковор,нов с Решение №288 от Протокол №31 /19.12.2017год.:Променен и доп.с
Решение  №31 от Протокол №4 /06.02.2020г.    
§ 5. /Нов с решение № 200 по протокол. № 20/ 16.06.2025 г./ Наредба за изменение и допълнение, приета с решение № 200 по протокол № 20 от 16.06.2025 г. на Общински съвет - Кирково влиза в сила от датата на въвеждане на еврото в Република България.

